cyanic-selkie/wikianc huggingface dataset:
บาทาซิน
บาทาซิน (Batasin) เป็นสารที่พบในพืชกลุ่มกลอยและหัวมัน ออกฤทธิ์ในการทำให้หัวมันขนาดเล็กพักตัว โดยบาทาซินจะมีมากที่บริเวณผิว แต่ยังไม่ทราบกลไกของสารในการเคลื่อนย้ายภายในเซลล์พืช
กีฬาบอบสเลในโอลิมปิกฤดูหนาว
กีฬาบอบสเล ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2467) ณ เมืองชามอนี เป็นครั้งแรก หลังจากนั้นกีฬาบอบสเลก็ได้บรรจุในกีฬาโอลิมปิกฤดูหนาวตลอด จนกระทั่งในปี 1960 (พ.ศ. 2503) ณ เมืองสควอว์วัลเลย์ ได้งดจัดการแข่งขันกีฬาชนิดนี้ เนื่องจากคณะกรรรมการจัดการแข่งขันต้องการลดค่าใช้จ่าย ซึ่งการแข่งขันกีฬาบอบสเลจะต้องสร้างสนามรถเลื่อนหิมะเพิ่มเติม
ตั้งแต่กีฬาบอบสเลได้รับการบรรจุในปี 1924 รายการบอบสเล 4 คน ชาย ก็ได้จัดการแข่งขันมาตลอด (รวมถึงบอบเสล 5 คน ที่จัดการแข่งขันในปี 1928) ภายหลังในปี 1932 ก็ได้บรรจุรายการบอบสเล 2 คน ชาย และล่าสุดได้บรรจุรายการบอบสเล 2 คน หญิงในปี 2002
ตารางสรุปเหรียญรางวัล
ล่าสุด : โอลิมปิกฤดูหนาว 2018
แขวงบางบอนใต้
บางบอนใต้ เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560
ที่ตั้งและอาณาเขต
แขวงบางบอนใต้ตั้งอยู่ทางทิศตะวันตกเฉียงใต้ของเขตบางบอน มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
การคมนาคม
ถนนสายรองและทางลัดในพื้นที่แขวง ได้แก่
ศาสนาในประเทศไทย
ศาสนาในประเทศไทย เป็นศาสนาผสม
ศาสนิกชน
ร้อยละของประชากรอายุ 13 ปีขึ้นไป จำแนกตามศาสนา และภาค พ.ศ. 2557
อย่างไรก็ตามการสำรวจขององค์การพัฒนาเอกชน นักวิชาการ และกลุ่มศาสนา ในปี พ.ศ. 2553 (ค.ศ. 2010) บ่งชี้ว่าประเทศไทยมีผู้นับถือศาสนาพุทธนิกายเถรวาทประมาณ 85-95% ศาสนาอิสลามประมาณ 5-10% และศาสนาอื่น ๆ เช่น ศาสนาคริสต์ ลัทธิขงจื๊อ ศาสนาฮินดู ศาสนายูดาห์ ศาสนาซิกข์ ลัทธิเต๋า และไม่มีศาสนา รวมกันประมาณ 5% สำหรับผู้ที่ไม่มีศาสนากรมการศาสนาประมาณการว่ามีน้อยกว่า 1% ของประชากรทั้งประเทศ
ศาสนาและภาครัฐ
นับแต่สมัยกรุงสุโขทัยเป็นต้นมา ฝ่ายอาณาจักรมีความสัมพันธ์กับฝ่ายศาสนจักรอย่างแน่นแฟ้น พระมหากษัตริย์ไทยและพระราชนิกุลทรงเป็นพุทธมามกะและหลายพระองค์ทรวงผนวชเป็นภิกษุ จึงมีการอุดหนุนค้ำจุนกันระหว่างสถาบันทั้งสองเรื่อยมา ในปัจจุบันกรมการศาสนา กระทรวงวัฒนธรรม มีหน้าที่กำกับดูแลและรับรองกลุ่มศาสนาซึ่งรับรองเพียงห้าศาสนาหลักเท่านั้น และไม่รับรองกลุ่มศาสนาใดเพิ่มตั้งแต่ พ.ศ. 2527 เป็นต้นมา กลุ่มศาสนาที่ได้รับการรับรองมีสิทธิ์ได้รับเงินอุดหนุนและสิทธิ์ประโยชน์ทางภาษี ส่วนสำนักงานพระพุทธศาสนาแห่งชาติเป็นหน่วยงานที่ขึ้นตรงต่อนายกรัฐมนตรีมีหน้าที่ดูแลพุทธศาสนาโดยเฉพาะ ทั้งสองหน่วยงานรับงบประมาณจากรัฐบาลเพื่อใช้ในกิจการทางศาสนารวมกันกว่าสี่พันล้านบาทต่อปี
กระทรวงมหาดไทยเคยเก็บข้อมูลศาสนาและหมู่เลือดของคนไทยและพิมพ์ลงในบัตรประจำตัวประชาชน แต่ปัจจุบันเลิกแล้ว และศาสนาถือเป็นหนึ่งในข้อมูลทะเบียนประวัติราษฎร ในใบสมัครงาน ใบสมัครเข้าเรียนในสถานศึกษา หรือประวัติคนไข้ในโรงพยาบาล ในปัจจุบันนักเรียนในโรงเรียนรัฐที่นับถือศาสนาอื่นไม่ต้องสวดมนต์ไหว้พระหลังเคารพธงชาติทุกวัน และวิชาพระพุทธศาสนาไม่ได้เป็นวิชาบังคับในหลักสูตรของโรงเรียนรัฐบาลทั้งระดับประถมศึกษาและมัธยมศึกษาอีกต่อไป เนื่องด้วยนักวิชาการให้ความเห็นว่าเป็นความเชื่อส่วนบุคคลและขัดต่อหลักเสรีภาพในการนับถือศาสนา
กฎหมาย
รัฐธรรมนูญแห่งราชอาณาจักรไทย พ.ศ. 2550 รวมถึงรัฐธรรมนูญไทยฉบับก่อนหน้ารับรองเสรีภาพในการถือศาสนาของประชาชน แต่บัญญัติว่าพระมหากษัตริย์ทรงเป็นพุทธมามกะและทรงเป็นอัครศาสนูปถัมภก และกำหนดแนวนโยบายพื้นฐานแห่งรัฐชัดเจนว่ารัฐต้องให้ความอุปถัมภ์และคุ้มครองศาสนาในมาตรา 79 แม้ว่าจะมีการเรียกร้องให้บัญญัติศาสนาพุทธเป็นศาสนาประจำชาติในรัฐธรรมนูญฉบับดังกล่าวแต่ในที่สุดมาตรานี้มีความเพียงว่า "พระพุทธศาสนาเป็นศาสนาที่ประชาชนชาวไทยส่วนใหญ่นับถือมาช้านาน" นอกจากรัฐธรรมนูญแล้วศาสนาในประเทศไทยยังได้รับการคุ้มครองโดย พระราชบัญญัติคณะสงฆ์ พ.ศ. 2505 และประมวลกฎหมายอาญา ซึ่งห้ามการกล่าวหมิ่นประมาทพุทธศาสนารวมถึงพระสงฆ์ และคุ้มครองศาสนสถานและศาสนพิธีของศาสนาอื่น ๆ ตามลำดับ
ในทางปฏิบัติ
อิทธิพลของศาสนาและความเชื่อในประเทศไทยสะท้อนออกมาในหลากหลายรูปแบบ อาทิ ตราแผ่นดินหรือตราประจำหน่วยงานที่มักเป็นเทพเจ้าในศาสนพราหมณ์-ฮินดู การใช้ปีพุทธศักราช (แต่ยึดปฏิทินสุริยคติตามระบบเกรโกเรียน) การใส่ภาพวัดในพุทธศาสนาลงในเหรียญกษาปณ์และธนบัตร การตั้งศาลพระภูมิในหน่วยงานราชการ การบูชาพระรัตนตรัยก่อนเริ่มพิธีการ การกำหนดวันสำคัญในศาสนาพุทธเป็นวันหยุดราชการ รวมถึงรัฐพิธีที่เป็นความเชื่อทางศาสนาที่มีมาแต่โบราณ เช่น พระราชพิธีพืชมงคลจรดพระนังคัลแรกนาขวัญ พระราชพิธีตรียัมพวาย ตรีปวาย
ศาสนาพุทธ
ประชากรส่วนใหญ่ของประเทศไทยเป็นพุทธศาสนิกชนนิกายเถรวาท ซึ่งในปัจจุบันศาสนาพุทธในประเทศไทยได้ผสมผสานเข้ากับความเชื่อพื้นบ้าน อย่างเช่น การตั้งศาลพระภูมิเจ้าที่ การถือฤกษ์ นอกจากนี้จำนวนประชากรชาวไทย-จีนขนาดใหญ่ที่อพยพเข้ามาในประเทศก็นับถือทั้งศาสนาพุทธและประเพณีดั้งเดิม วัดพุทธในประเทศมีเอกลักษณ์ที่เจดีย์สีทองสูง และสถาปัตยกรรมพุทธในประเทศไทยคล้ายคลึงกับในประเทศอื่น ๆ ในภูมิภาคเอเชียตะวันออกเฉียงใต้ โดยเฉพาะอย่างยิ่ง กัมพูชาและลาว ซึ่งมีภูมิหลังทางวัฒนธรรมและประวัติศาสตร์ร่วมกัน
ศาสนาอิสลาม
ชาวมุสลิมเป็นประชากรขนาดใหญ่ที่สุดเป็นอันดับที่ 2 ในประเทศไทย ในบริเวณสี่จังหวัดชายแดนภาคใต้ ได้แก่ จังหวัดปัตตานี ยะลา นราธิวาส และสตูล ตลอดจนบางส่วนของจังหวัดสงขลาและชุมพร มีประชากรส่วนใหญ่เป็นชาวมุสลิม ประกอบด้วยทั้งผู้ที่มีเชื้อสายไทยและมลายู คนส่วนใหญ่เชื่อกันว่าประชากรชาวมุสลิมส่วนใหญ่ของประเทศอาศัยอยู่มากที่สุดบริเวณนี้
อย่างไรก็ตามการวิจัยของกระทรวงการต่างประเทศ ชี้ว่า ชาวไทยมุสลิมเพียงร้อยละ 18 อาศัยอยู่ในพื้นที่เหล่านี้ ส่วนที่เหลือได้อาศัยอยู่กระจายกันไปทั่วประเทศ โดยมีอาศัยอยู่ในกรุงเทพมหานครมากที่สุด และตลอดภาคใต้ของประเทศ ตามข้อมูลของสำนักงานสถิติแห่งชาติ ใน พ.ศ. 2548 ชาวมุสลิมในภาคใต้ของประเทศคิดเป็นประชากรร้อยละ 30.4 ของประชากรที่มีอายุ 15 ปีขึ้นไปทั่วประเทศ ในขณะที่มุสลิมในส่วนอื่นของประเทศกลับมีน้อยกว่าร้อยละ 3
ประชากรมุสลิมของไทยมีความหลากหลายและวัฒนธรรมที่แตกต่างกัน โดยมีกลุ่มเชื้อชาติอพยพเข้ามาจากจีน ปากีสถาน กัมพูชา บังกลาเทศ มาเลเซีย และอินโดนีเซีย เช่นเดียวกับชาวไทย ขณะที่มุสลิมในประเทศไทยราวสองในสามมีเชื้อสายมลายู
ศาสนาคริสต์
ศาสนาคริสต์มีประวัติศาสตร์ยาวนานในประเทศไทย ถูกนำเข้ามาเผยแผ่โดยมิชชันนารียุโรปตั้งแต่สมัยอาณาจักรอยุธยา ประมาณคริสต์ทศวรรษ 1550 (พ.ศ. 2093) ศาสนาคริสต์มีบทบาทสำคัญในการพัฒนาประเทศให้ทันสมัย โดยเฉพาะอย่างยิ่ง ในสถาบันสังคม การศึกษา สาธารณสุข และเทคโนโลยี
ปัจจุบันประเทศไทย มีองค์กรคริสตจักรที่กรมการศาสนารับรองอยู่ 5 องค์กร ได้แก่ สภาประมุขแห่งบาทหลวงโรมันคาทอลิกแห่งประเทศไทย สภาคริสตจักรในประเทศไทย สหกิจคริสเตียนแห่งประเทศไทย มูลนิธิคริสตจักรคณะแบ๊บติสต์ และมูลนิธิคริสตจักรวันเสาร์แห่งประเทศไทย คริสต์ศาสนิกชนส่วนใหญ่อาศัยอยู่ตามภาคเหนือ ภาคกลาง ภาคตะวันออกเฉียงเหนือ และทั่วทุกจังหวัดในประเทศไทย มีจำนวนคริสต์ศาสนิกชนรวมกันราว 820,000 คน (อันดับที่ 3 ในประเทศไทย) ศาสนสถานรวมกันราว 5,500 แห่งทั่วประเทศ ประกอบด้วย 2 นิกาย ได้แก่ โปรเตสแตนต์ และโรมันคาทอลิก ส่วนนิกายอีสเทิร์นออร์ทอดอกซ์ ปกครองโดยมูลนิธิชาวคริสต์ศาสนิกชนดั้งเดิมออร์โธด็อกซ์ในประเทศไทย
ลัทธิอนุตตรธรรม
ลัทธิอนุตตรธรรมเข้ามาในประเทศไทยครั้งแรกราว พ.ศ. 2492 จากอาจารย์ในลัทธิที่ลี้ภัยจากพรรคคอมมิวนิสต์แห่งประเทศจีนเข้ามาอยู่ที่จังหวัดเชียงใหม่ และได้ตั้งสถานธรรมแห่งแรกขึ้นในประเทศไทยช่วงคริสต์ทศวรรษ 1950 ต่อมามีลัทธิอนุตตรธรรมหลายสายเข้ามาเผยแผ่ในประเทศไทยมากขึ้น ในปัจจุบันสายที่ใหญ่ที่สุดคือสายฟาอี ซึ่งประกอบด้วยหลายสายย่อย ที่สำคัญเช่น สายฟาอีฉงเต๋อซึ่งตั้งสถานธรรมแรกในปี พ.ศ. 2521 สายฟาอีหลิงอิ่นในปี พ.ศ. 2523 เป็นต้น นอกจากนี้ยังมีสายเป่ากวงเจี้ยนเต๋อที่ตั้งสถานธรรมเทียนเป่าในปี พ.ศ. 2533
แม้ประชากรไทยส่วนใหญ่จะนับถือศาสนาพุทธ แต่มีพุทธศาสนิกชนชาวไทยจำนวนมากเข้าเป็นสมาชิกลัทธิอนุตตรธรรมเพราะเข้าใจผิดว่าเป็นพุทธศาสนานิกายมหายานรูปแบบหนึ่ง จากข้อมูลของ World I-Kuan Tao Headquarters ที่เผยแพร่ในปี พ.ศ. 2548 ระบุว่าลัทธิอนุตตรธรรมมีสมาชิกราว 1,000,000 คนในประเทศไทย ในจำนวนนี้มีพระราชวงศ์และข้าราชการระดับสูงรวมอยู่ด้วย
ศาสนาชินโต
ศาลเจ้าชินโตในไทยมีสองแห่งคือ สวนสันติภาพชินโตะ และ ศาลเจ้าชินโตศรีราชา
ฟาโรห์แรเมซีสที่ 4
ฟาโรห์เฮกามาอัตเร เซทเทเพนอามุน แรเมซีสที่ 4 ฟาโรห์องค์ที่สามแห่งราชวงศ์ที่ยี่สิบของราชอาณาจักรใหม่ในสมัยอียิปต์โบราณพระนามของพระองค์ ก่อนขึ้นครองราชย์คือ อมอนอิร์คอปซาฟ พระองค์เป็นพระราชโอรสองค์ที่ห้าของฟาโรห์แรเมซีสที่ 3 และได้รับการสถาปนาให้ดำรงตำแหน่งมกุฎราชกุมารโดยปีที่ 22 ของเขาในการขึ้นครองราชย์เมื่อระยะที่สี่ของพี่ชายของพระองค์
อ้างอิง
-1149
โคดามะ (ขบวนรถไฟ)
โคดามะ เป็นขบวนรถไฟที่ให้บริการในเส้นทางโทไกโดชิงกันเซ็งและซันโยชิงกันเซ็ง ขบวนโคดามะจะจอดทุกสถานีที่รถไฟวิ่งผ่าน ส่งผลให้ขบวนโคดามะเป็นขบวนรถไฟที่วิ่งช้าที่สุดในบรรดาบริการรถไฟชิงกันเซ็งทั้งหมดที่ผ่านเมืองใหญ่ๆ ได้แก่ โตเกียว และโอซากะ  ปกติแล้วนักเดินทางจะนิยมใช้ขบวนโคดามะในการเดินทางระหว่างเมืองเล็กๆอย่างเช่นอะตะมิเท่านั้น ส่วนผู้เดินทางก็ระหว่างเมืองใหญ่ๆก็จะใช้บริการขบวน โนโซมิ หรือฮิการิแทน ซึ่งจะจอดระหว่างสถานีน้อยครั้งกว่า
คำว่า โคดามะ มีความหมายในภาษาญี่ปุ่นว่า "เสียงสะท้อน" แต่เดิมนั้นเป็นชื่อของรถไฟด่วนที่ให้บริการบนเส้นทางหลักโทไกโด ที่ต่อมาคำว่า "โทไกโด"ก็ได้นำมาใช้เป็นชื่อของรถไฟชิงกันเซ็งในปี 1964 คำว่า"โคดามะ"จึงนำมาตั้งเป็นชื่อของรถไฟที่ให้บริการบนเส้นทางนี้ด้วย
โคดามะชิงกันเซ็ง
โดยทั่วไปแล้ว ขบวนโคดามะจะวิ่งในระยะทางที่สั้นกว่าโนโซมิและฮิกะริ ปกติโคดามะจะวิ่งในเส้นทางเหล่านี้คือ โตเกียว-นะโงยะ, โตเกียว-ชินโอซากะ, ชิซุโอะกะ-ชินโอซากะ, ชินโอซากะ-โอะกะยะมะ, ชินโอซากะ-ฮิโระชิมะ, โอะกะยะมะ-ฮะกะตะ และฮิโระชิมะ-ฮะกะตะ เช่นเดียวกับรถไฟเที่ยวดึกขบวนอื่น
โคดามะใช้รถไฟชิงกันเซ็ง 300 ซีรีส์และ700 ซีรีส์ เช่นเดียวกับที่ฮิกะริและโนโซมิใช้ ส่วนรุ่นที่เก่ากว่านั้นคือ 0และ100 ซีรีส์ก็มีใช้ในโคดามะเช่นกันในเส้นทางซันโย ชิงกันเซ็ง
ขบวนโคดามะส่วนใหญ่จะมีทั้งโบกี้ที่อนุญาตให้สำรองที่นั่งและไม่อนุญาตให้สำรองที่นั่งล่วงหน้า อย่างไรก็ตาม ในตอนเช้าของบางวันนั้น โคดามะจะวิ่งจาก โคะกุระและฮะกะตะบนเกาะคีวชู โบกี้ชั้นมาตรฐานทุกโบกี้จะไม่อนุญาตให้สำรองที่นั่งล่วงหน้า และไม่อนุญาตให้สูบบุหรี่บนรถไฟเว้นแต่บริเวณที่จัดไว้ให้เท่านั้น
โคดามะมักจะจอดตามสถานีต่างๆเพื่อให้รถไฟขบวนที่เร็วกว่า เช่น โนโซมิ, ฮิการิ และ ฮิการิเรลสตาร์ ผ่านไปก่อน แล้วจึงเดินทางต่อ
Salpianthus
Salpianthus เป็นสกุลของพืชดอกที่อยู่ในวงศ์ Nyctaginaceae.
ถิ่นกำเนิดของมันคือ เม็กซิโกถึงเวเนซุเอลาและเอกวาดอร์
สปีชีส์ในสกุล ได้แก่:
สถานภาพสมรส
สถานภาพสมรส
หมายถึง ความผูกพันระหว่างชายกับหญิงในการเป็นสามีภรรยา แบ่งได้ดังนี้ สมรสและคู่สมรสอยู่ในครัวเรือนเดียวกัน หมายถึง สามีและภรรยาที่อาศัยอยู่ในครัวเรือนเดียวกัน
สุภัคชญา ชาวคูเวียง
สุภัคชญา ชาวคูเวียง หรือเป็นที่รู้จักในชื่อ "หนูรัตน์ ธิดาพร ชาวคูเวียง" เป็นเน็ตไอดอลสายตลก ที่มีชื่อเสียงและเป็นที่รู้จักจากถ่ายคลิปเต้น ควบคู่ไปกับการคัฟเวอร์เพลง และคลิปวิดีโอแสดงละครที่เป็นเอกลัษณ์ของตน ส่งผลทำให้เธอได้เข้าสูวงการบันเทิง มีผลงานภาพยนตร์ และแสดงมิวสิควิดีโอมากมาย นอกจากนี้ยังเป็นนักแสดงลิเกคณะพัลลภ มยุรา เพชรรุ่ง อีกด้วย
ประวัติ
ธิดาพร ชาวคูเวียง คือชื่อแต่แรกเกิดของเธอ ก่อนจะเปลี่ยนมาใช้ชื่อ "สุภัคชญา ชาวคูเวียง" ตามลำดับ (ชื่อเล่น: กิ่ง, รัตน์, พี่บอย, หนูรัตน์, เฮเลน) เกิดเมื่อวันที่ 31 สิงหาคม พ.ศ. 2536 เป็นชาวตำบลบ้านยาง อำเภอเสาไห้ จังหวัดสระบุรี จบการศึกษาระดับประกาศนียบัตรวิชาชีพ (ปวช.) สาขาการบัญชี วิทยาลัยเทคนิคสระบุรี มีอาชีพนักแสดงลิเกที่มีชื่อเสียงในโลกออนไลน์จากการถ่ายคลิปวิดีโอเต้น และแสดงละครแบบทั้งเรื่อง ที่เล่นอยู่คนเดียวแสดงเองทุกตัวละคร และมีคำพูดที่เป็นภาษาของเธอโดยเฉพาะ เช่น "สูขิตในวันที่ดือ แปลว่า ไปสู่สุขติ", "เลิกปลอม (ไว้ใช้กับคนโกหก ไม่จริงใจ)" , "ไม่มีวัน(ฟาม)รักกันไม่ได้ แปลว่า ไม่มีวันได้รักกัน" , "เอฟตี แปลว่า เอฟซี" , "ฝากไปด้วย แปลว่า ฝากติดตามด้วย" และ "ขนมป็อกกาแลต แปลว่า ขนมช็อคโกแลต" เป็นต้น ซึ่งคำเหล่านี้กลายเป็นศัพท์ใหม่ในโลกโซเชียล ที่ถูกพูดถึง และนำไปใช้อย่างแพร่หลาย รัตน์ หรือหนูรัตน์ เธอมีความความบกพร่องทางการได้ยิน และลิ้นไก่สั้น จึงพูดไม่ชัด ซึ่งเป็นที่มาของศัพท์ต่างๆนี้นั่นเอง
จุดเริ่มต้นของเธอ มาจากคลิปเต้นเพลง "เด็กพี่มีชู้" ของวงไอน้ำ ที่เธอลงผ่านเฟซบุ๊กส่วนตัว พร้อมคำแนะนำตัวของเธอ ที่เธอพูดทุกคลิป จนกลายเป็นวลีประจำตัวของเธอ "สวัสดีค่ะ หนุชื่อนางสาวธิดาพร ชาวคูเวียง" ซึ่งพร้อมกับบอกอายุของเธอ ก่อนที่จำเริ่มทำการแสดงทุกคลิป ส่งผลทำให้มีคนดู และคนแชร์ต่อๆกันเป็นจำนวนมาก เพราะความตลก น่ารัก ไร้เดียงสาของเธอ
ต่อมาเธอได้รับโอกาสจาก พชร์ อานนท์ ที่ชักชวนเธอมาแสดงภาพยนตร์ หลายๆเรื่อง ได้แก่ หลวงตามหาเฮง, สงกรานต์แสบสะท้านโลกันต์, หอแต๋วแตก แหกต่อไม่รอแล้วนะ เป็นต้น
ปัจจุบันหนูรัตน์ยังคงโลดแล่นในสื่อโซเชียล ทั้งไลฟ์สด และขายของออนไลน์ เป็นต้น และเธอเป็นนางเอกลิเก ฝ่ายตลก ลิเกคณะพัลลภ มยุรา เพชรรุ่ง
เซโกะ มัตสึดะ
เซโกะ มัตสึดะ (, เกิดวันที่ 10 มีนาคม ค.ศ. 1962) เดิมชื่อ โนริโกะ คามาจิ เป็นนักร้องและนักแสดงชาวญี่ปุ่น เติบโตในฟูกูโอกะ เซโกะเริ่มเข้าสู่วงการบันเทิงตั้งแต่ 1980 ตลอดอาชีพนักร้องของเธอ เธอมักจะร้องแนวเดียวเสมอ แต่ก็ยังเป็นไอดอลตลอดกาลที่คนญี่ปุ่นรู้จักเธอดี เส้นทางสู่ความสำเร็จที่แจ้งเกิดในวงการเริ่มจาก 2 เพลงแรกที่ขายได้ไม่ดีนัก คือ ฮาดาชิโนะคิเซ็ตสึ (裸足の季節) และ อาโออิซังโกโช (青い珊瑚礁) แต่ก็เป็นการปูทางให้เพลงที่สาม คาเซะวะชูโชกุ (風は秋色) ที่สามารถเข้าสู่และคงอยู่อันดับหนึ่งของ Oricon ได้ติดต่อกันหลายสัปดาห์ และเธอยังประกาศบนเวที - 35th Anniversary - Seiko Matsuda Concert Tour 2015 ที่จัดขึ้น ณ นิปปงบูโดกัง เมื่อ 10 กรกฎาคม 2015 ว่ากำลังเตรียมปล่อยซิงเกิลล่าสุดฉลองเปิดตัวครบรอบ 35 ปี ช่วงฤดูใบไม้ผลิปีนี้
บีสต์
บีสต์ (beast) สามารถหมายถึง
อานดรอส
อานดรอส (Andros หรือ Andro; Άνδρος) เป็นเกาะทางเหนือสุดของหมู่เกาะซิคละดีส เกาะมีเนื้อที่ 380 ตร.กม. (147 ตร.ไมล์) ในสมัยโบราณเป็นที่อยู่อาศัยของชนชาติกรีกไอโอเนียน เมื่อ 411 ปีก่อนคริสต์ศักราช ได้ก่อการกบฏแยกตัวจากเอเธนส์ ถูกผนวกเข้ากับโรมเมื่อ 13 ปีก่อนคริสต์ศักราช แต่ต่อมาตกอยู่ใต้อำนาจของเวนิส และจักรวรรดิออตโตมันตามลำดับ จนรวมเป็นส่วนหนึ่งของประเทศกรีซในปี ค.ศ. 1829
โอนี ลอร์แคน
คริสโตเฟอร์ กิราร์ด (Christopher Girard; เกิด 21 ธันวาคม ค.ศ. 1985) เป็นนักมวยปล้ำอาชีพชาวอเมริกันซึ่งได้เซ็นสัญญากับ WWE ซึ่งเขาร่วมปล้ำในดิวิชั่นครุยเซอร์เวท 205 Live ภายใต้ชื่อ โอนี ลอร์แคน (Oney Lorcan) เขาขึ้นปล้ำเป็นประจำในสมาคมอิสระรวมถึง Combat Zone Wrestling, Pro Wrestling Guerrilla, Top Rope Promotions และ Chaotic Wrestling ภายใต้ชื่อ บิฟ บูสิก (Biff Busick) เขาเป็นแชมป์เฮฟวี่เวท CZW เพียงครั้งเดียว นอกจากนี้เขายังปรากฏตัวในสมาคมอิสระที่โดดเด่นเช่น Westside Xtreme Wrestling, EVOLVE และ Dragon Gate USA
วอลเลย์บอลชายชิงแชมป์นอร์เซกา 1987
วอลเลย์บอลชายชิงแชมป์นอร์เซกา 1987 (1987 Men's NORCECA Volleyball Championship) เป็นครั้งที่สิบของการแข่งขัน ระหว่างวันที่ 12–19 มิถุนายน ณ ฮาวานา, คิวบา
Ryticaryum
Ryticaryum เป็นสกุลของพืชดอกที่อยู่ในวงศ์ Icacinaceae. พวกเขาเป็นพุ่มไม้ต่างหากหรือต้นไม้ขนาดเล็ก
สปีชีส์ในสกุล ได้แก่:
Stretch reflex
stretch reflex หรือ myotatic reflex (แปลว่า รีเฟล็กซ์ยืดกล้ามเนื้อ) เป็นรีเฟล็กซ์หดเกร็งกล้ามเนื้อผ่านไซแนปส์เดียวที่ตอบสนองต่อการยืดกล้ามเนื้อ เป็นการคงความยาวของกล้ามเนื้อโครงร่างโดยอัตโนมัติ คือเมื่อกล้ามเนื้อยืด ปลายประสาทรับรู้การยืดกล้ามเนื้อคือ muscle spindle (กระสวยกล้ามเนื้อ) ก็จะยืดด้วยแล้วเพิ่มการส่งกระแสประสาท ซึ่งเพิ่มการทำงานของเซลล์ประสาทสั่งการอัลฟาอันส่งกระแสประสาทไปยังกล้ามเนื้อเดียวกัน แล้วทำให้เส้นใยกล้ามเนื้อหดเกร็ง เป็นการต้านการยืดกล้ามเนื้อ อนึ่ง กระสวยกล้ามเนื้อยังส่งกระแสประสาทโดยตรงไปกระตุ้นเซลล์ประสาทสั่งการอัลฟาที่ส่งเส้นประสาทไปยังกล้ามเนื้อร่วมพลัง (synergistic muscle) เพื่อให้กล้ามเนื้อออกแรงไปในทิศทางเดียวกัน และส่งกระแสประสาทผ่านอินเตอร์นิวรอน (คือ Ia inhibitory interneuron) ไปยับยั้งเซลล์ประสาทสั่งการอัลฟาที่ส่งเส้นประสาทไปยังกล้ามเนื้อปฏิปักษ์ (antagonistic muscle) เพื่อไม่ให้ออกแรงต่อต้าน รีเฟล็กซ์นี้มีหน้าที่คงความยาวของกล้ามเนื้อ
รีเฟล็กซ์นี้ตอบสนองได้ไวสุดในบรรดารีเฟล็กซ์ไขสันหลังรวมทั้ง Golgi tendon reflex และรีเฟล็กซ์ที่ตัวรับความรู้สึกเจ็บปวดและตัวรับความรู้สึกที่หนังเป็นตัวอำนวย เช่น withdrawal reflex
วงจรประสาทและการทำงาน
วงจรเซลล์ประสาทเฉพาะที่ในไขสันหลังเป็นตัวอำนวยให้เกิดรีเฟล็กซ์ยืดกล้ามเนื้อ คือตัวรับการยืดในกล้ามเนื้อที่เรียกว่า muscle spindle ส่งข้อมูลการยืดกล้ามเนื้อผ่านเส้นใยประสาทรับความรู้สึกแบบ 1a และ 2 ผ่านรากหลัง (dorsal root) ของไขสันหลังเข้าไปในไขสันหลังแล้วแยกส่งสาขาไปยังเป้าหมายต่าง ๆ สาขาหนึ่งส่งไปที่ปีกหน้า (ventral horn) ในไขสันหลังซึ่งเป็นที่อยู่ของเซลล์ประสาทสั่งการอัลฟาอันส่งเส้นใยประสาทไปยังกล้ามเนื้อเดียวกัน เส้นใยประสาทรับความรู้สึก 1a ที่ว่าดำเนินไปยุติเป็นไซแนปส์กับเซลล์ประสาทสั่งการอัลฟาโดยตรง จึงจัดว่า เป็นวงรีเฟล็กซ์ผ่านไซแนปส์เดียว
การยืด muscle spindle ทำให้เส้นใยประสาทรับความรู้สึก 1a ส่งกระแสประสาทในอัตราสูงขึ้น จึงทำให้เซลล์ประสาทสั่งการอัลฟาซึ่งเป็นตัวรับกระแสประสาทและส่งเส้นประสาทไปยังกล้ามเนื้อเดียวกันทำงานมากขึ้น ทำให้กล้ามเนื้อหดเกร็งต่อต้านการยืดกล้ามเนื้อ อนึ่ง เส้นใยประสาทรับความรู้สึก 1a ยังส่งกระแสประสาทแบบกระตุ้นโดยตรงไปยังกล้ามเนื้อร่วมพลัง (synergistic muscle) เพื่อให้มันเคลื่อนไหวร่างกายไปในทิศทางเดียวกัน และส่งกระแสประสาทแบบยับยั้งโดยอ้อมผ่านอินเตอร์นิวรอน คือ Ia inhibitory interneuron ไปยังกล้ามเนื้อปฏิปักษ์ (antagonistic muscle) เพื่อไม่ให้กล้ามเนื้อเกร็งตัวต่อต้านการทำงานของรีเฟล็กซ์ โดยอย่างหลังเป็นหลักการที่เรียกว่า reciprocal innervation
การเชื่อมต่อที่เป็นการป้อนกลับเชิงบวกเช่นนี้ทำให้รีเฟล็กซ์ทำงานได้ไวมากและมีประสิทธิภาพ ให้สังเกตว่า การเชื่อมต่อผ่านไซแนปส์เดียวระหว่างเซลล์ประสาทรับความรู้สึกกับเซลล์ประสาทสั่งการอัลฟาค่อนข้างพิเศษ เพราะโดยมาก เซลล์ประสาทรับความรู้สึกนอกระบบประสาทกลางจะมีอิทธิพลโดยอ้อมต่อเซลล์ประสาทสั่งการอัลฟาผ่านการเชื่อมต่อกับเครือข่ายอินเตอร์นิวรอนที่เป็นตัวเชื่อมกับเซลล์ประสาทสั่งการโดยตรง ถึงกระนั้น ก็ใช่ว่า การยืดกล้ามเนื้อจะมีผลให้กล้ามเนื้อหดเกร็งเท่า ๆ กันในทุกโอกาสเพราะในมนุษย์ กำลังของรีเฟล็กซ์จะลดลงตามธรรมชาติเริ่มจากการยืน การเดิน ไปถึงการวิ่ง เพราะเมื่อออกแรงมากขึ้น กล้ามเนื้อก็จะแข็งเองโดยไม่ต้องอาศัยรีเฟล็กซ์
นี้เป็นตัวอย่างของวิถีประสาทในไขสันหลังที่เท่ากับขยายสัญญาณของความรู้สึกที่ได้ คือ งานศึกษาปี 1971 พบว่า ในกล้ามเนื้อน่องคือ medial gastrocnemius ของแมว เส้นใยประสาท 1a เส้นเดียวมีไซแนปส์แบบกระตุ้นกับเซลล์ประสาทสั่งการทั้งหมดของกล้ามเนื้อ ซึ่งเท่ากับขยายสัญญาณของใยประสาททำให้เกิดกระแสป้อนกลับที่มีกำลังไปยังกล้ามเนื้อ เส้นใยประสาท 1a เส้นเดียวยังส่งกระแสประสาทกระตุ้นไปยังเซลล์ประสาทสั่งการของกล้ามเนื้อร่วมพลังจนเกือบถึง 60% โดยกำลังอาจต่าง ๆ กันขึ้นอยู่กับว่า มีทิศทางการออกแรงเหมือนกันแค่ไหน
การปรับความไว
สมองและวงจรประสาทเฉพาะที่ในไขสันหลังสามารถปรับความไวของรีเฟล็กซ์นี้ได้โดยปรับความไวของกระสวยกล้ามเนื้อซึ่งเป็นตัวรับรู้การยืดกล้ามเนื้อ เพราะเส้นใยกล้ามเนื้อในกระสวยอันเป็นกลไกของกระสวยในการรับรู้ความยาวกล้ามเนื้อ ขึงอยู่ในแนวขนานกับเส้นใยกล้ามเนื้อปกติ เมื่อเส้นใยกล้ามเนื้อปกติยืดตัว เส้นใยกล้ามเนื้อในกระสวยก็ยืดด้วยทำให้กระสวยกล้ามเนื้อส่งกระแสประสาทยิ่งขึ้น เมื่อเส้นใยกล้ามเนื้อปกติหดเกร็ง ถ้าเส้นใยกล้ามเนื้อในกระสวยไม่หดเกร็งด้วย กระสวยกล้ามเนื้อก็จะหยุดส่งกระแสประสาททำให้ร่างกายไม่สามารถรับรู้ความยาวของกล้ามเนื้อได้อย่างแม่นยำอีกต่อไป ดังนั้น เส้นใยกล้ามเนื้อในกระสวยจึงได้เส้นประสาทจากเซลล์ประสาทสั่งการแกมมา สมองและวงจรประสาทเฉพาะที่ในไขสันหลังจึงสามารถปรับความไวการรับรู้ความยาวกล้ามเนื้อของกระสวยกล้ามเนื้อและปรับความไวของรีเฟล็กซ์นี้ได้ เป็นการปรับเพื่อทำกิจที่มีความจำเป็นเฉพาะอย่าง ๆ
ตัวอย่างเช่น เมื่อยืนอยู่ในรถเมล์ซึ่งมีสถานการณ์ต่าง ๆ เช่นเมื่อรถเริ่มวิ่ง เบรก หรือมีความเร็วสม่ำเสมอ สมองสามารถปรับความไวของรีเฟล็กซ์เพื่อให้ตอบสนองต่อความต้องการที่ไม่เหมือนกัน หรือเมื่อนักกีฬายืดเส้นยืดสาย ร่างกายสามารถปรับรีเฟล็กซ์นี้ให้มีความไวน้อยทำให้ยืดเส้นยืดสายได้สะดวก
Eucosma tripoliana
Eucosma tripoliana เป็นผีเสื้อกลางคืนชนิดหนึ่งที่อยู่ในวงศ์ Tortricidae
Stretch reflex
การปรับความไว
อนึ่ง สมองจะเพิ่มการทำงานของเซลล์ประสาทสั่งการแกมมาเมื่อต้องทำกิจที่ยาก ที่เร็ว ที่ต้องทำอย่างแม่นยำ หรือเมื่ออยู่ในสถานการณ์ที่ไม่แน่นอนอีกด้วย เป็นการเพิ่มความไวของกระสวยกล้ามเนื้อ (และเพิ่มความไวของรีเฟล็กซ์โดยปริยาย) นอกเหนือจากการปรับการทำงานของเซลล์ประสาทสั่งการแกมมาแล้ว สมองยังสามารถเพิ่มความไวกระตุ้น (excitability) ของเซลล์ประสาทสั่งการอัลฟาอีกด้วย ดังนั้น สมองและวงจรประสาทเฉพาะที่ในไขสันหลังจึงสามารถปรับการทำงานของทั้งเซลล์ประสาทสั่งการอัลฟาและเซลล์ประสาทสั่งการแกมมา เป็นการเปลี่ยนความไวของรีเฟล็กซ์นี้ ตัวอย่างของการปรับความไว stretch reflex เนื่องกับการทำงานทางประชานระดับสูงของสมองก็คือ รีเฟล็กซ์ข้อเท้า (jerk reflex) เนื่องกับกล้ามเนื้อที่น่องคือ soleus muscle จะมีกำลังขึ้นถ้าคนไข้จินตนาการเอาเท้าเหยียบคันเหยียบ
ตัวอย่าง
เมื่อบุคคลที่ยืนตรงเริ่มเอนไปทางข้างหนึ่ง กล้ามเนื้อท่าทางที่เชื่อมกับลำกระดูกสันหลังในซีกตรงข้ามจะยืดออก กระสวยกล้ามเนื้อในกล้ามเนื้อเหล่านั้นจะรับรู้การยืด แล้วกล้ามเนื้อที่ยืดก็จะหดเกร็งเพื่อรักษาท่าทาง
Eucosma tripoliana
ตัวอ่อนพัฒนาบนดอกไม้ Tripolium pannonicum และสปีชีส์นี้สามารถพบได้ตามชายหาดและทุ่งหญ้าเกลือ ตัวเต็มวัยจะพร้อมบินในเดือนกรกฎาคม-สิงหาคม
Stretch reflex
ตัวอย่าง
ตัวอย่างรีเฟล็กซ์อื่น ๆ ที่ตอบสนองต่อการยืดกล้ามเนื้อเนื่องกับการเคาะที่เอ็นของกล้ามเนื้อ พร้อมกับเส้นประสาทไขสันหลัง/สมองที่เกี่ยวข้อง รวมทั้ง
ตัวอย่างอีกอย่างก็คือกลุ่มเส้นใยรับความรู้สึกในกล้ามเนื้อน่อง ที่มีไซแนปส์เชื่อมกับเซลล์ประสาทสั่งการที่ส่งกระแสประสาทไปยังเส้นใยกล้ามเนื้อในกล้ามเนื้อเดียวกัน การยืดกล้ามเนื้ออย่างฉับพลัน เช่นเมื่อแพทย์เคาะที่เอ็นร้อยหวาย ก็จะทำเกิดรีเฟล็กซ์ที่กล้ามเนื้อเมื่อกระสวยกล้ามเนื้อรับรู้การยืดแล้วส่งกระแสประสาทไปยังเซลล์ประสาทสั่งการซึ่งทำให้กล้ามเนื้อหดเกร็ง รีเฟล็กซ์นี้ทำให้กลุ่มกล้ามเนื้อที่น่องคือ soleus และ gastrocnemius หดเกร็ง เหมือนกับรีเฟล็กซ์เข่า รีเฟล็กซ์นี้สามารถเพิ่มขึ้นโดยให้คนไข้ทำ Jendrassik maneuver
การควบคุมเหนือไขสันหลัง
ระบบประสาทกลางสามารถมีอิทธิพลต่อ stretch reflex ผ่านเซลล์ประสาทสั่งการแกมมา ซึ่งควบคุมความไวของรีเฟล็กซ์ดังที่ว่ามาแล้ว คือกระแสประสาทยับยั้งจะส่งมายังเซลล์ประสาทสั่งการแกมมาผ่านลำเส้นใยประสาทคือ lateral reticulospinal tract จากบริเวณบรอดมันน์ 6 คือ paleocerebellum/spinocerebellum และ red nucleus กระแสประสาทกระตุ้นจะมาจากบริเวณบรอดมันน์ 4 คือ neocerebellum/cerebrocerebellum และ vestibular nucleus ผ่านลำเส้นใยประสาทคือ reticulospinal tract
พยาธิวิทยา
clasp-knife response (การตอบสนองแบบมีดพับ) เป็น stretch reflex หรือ Golgi tendon reflex ที่ลดการขัดขืนอย่างรวดเร็วเมื่อพยายามงอข้อ ปกติเมื่อแพทย์กำลังตรวจประสาท เป็นลักษณะโดยเฉพาะอย่างหนึ่งของรอยโรคที่เซลล์ประสาทสั่งการบน (upper motor neuron lesion) ชื่อมาจากความคล้ายคลึงของการตอบสนองกับมีดพับที่พับลงอย่างรวดเร็วเมื่อออกแรงกดพอ
การรถไฟแห่งประเทศญี่ปุ่น
การรถไฟแห่งประเทศญี่ปุ่น หรือที่รู้จักกันดีว่า JNR เคยเป็นผู้ให้บริการเครือข่ายรถไฟทั่วประเทศญี่ปุ่น ระหว่างปี พ.ศ. 2492 ถึง พ.ศ. 2530
ประวัติ
เริ่มแรก คำว่า โคกูยูเท็ตสึโด หรือ การรถไฟแห่งชาติ ใช้เป็นชื่อของเครือข่ายเส้นทางรถไฟที่ดำเนินการโดยบริษัทแห่งชาติภายใต้การควบคุมของสถาบันรถไฟภายหลังการโอนกิจการรถไฟให้เป็นกิจการของชาติใน พ.ศ. 2449 - พ.ศ. 2450 ต่อมา รัฐมนตรีว่าการกระทรวงรถไฟและรัฐมนตรีว่าการกระทรวงคมนาคมและการสื่อการก็ได้เข้าถือครองกิจการรถไฟและเป็นผู้ควบคุมการทำงานทั้งหมด โดยให้ประกาศให้ใช้ชื่อ การรถไฟแห่งรัฐบาลญี่ปุ่น (JGR) แทนชื่อเดิม ในช่วงสงครามโลกครั้งที่สอง รัฐบาลญี่ปุ่นต้องรื้อถอนรางรถไฟของการรถไฟแห่งรัฐบาลญี่ปุ่นไปใช้ประโยชน์เนื่องจากภาวะสงครามทำให้เหล็กกล้าขาดแคลนมาก
เมื่อปี พ.ศ. 2492 การรถไฟแห่งรัฐบาลญี่ปุ่นได้แปรรูปเป็นบริษัทมหาชน ตามคำสั่งของผู้นำทางทหารของสหรัฐอเมริกาที่เข้ามารักษาความสงบในกรุงโตเกียว บริษัทใหม่แห่งนี้ประสบความสำเร็จอย่างมาก จนนำมาสู่การสร้างรถไฟความเร็วสูงชิงกันเซ็งในปี พ.ศ. 2507 (ค.ศ. 1964) ได้ในที่สุด อย่างไรก็ตาม การที่บริษัทพยายามต่อขยายเครือข่ายรถไฟด่วน บริษัทก็ตกเป็นหนี้มากขึ้นเนื่องจากบริษัทต้องกู้เงินจำนวนมหาศาลมาใช้สำหรับโครงการใหม่นี้
จนกระทั่งในปี พ.ศ. 2530 การรถไฟแห่งประเทศญี่ปุ่นก็ตกเป็นหนี้จำนวนมหาศาลถึง 25 ล้านล้านเยน (ประมาณ 2 แสนล้านดอลลาร์สหรัฐ) ในปีต่อมา เครือข่ายรถไฟนี้จึงถูกระงับโดยรัฐสภาญี่ปุ่น แล้วจึงแบ่งการรถไฟญี่ปุ่นออกเป็นบริษัทย่อยๆหลายบริษัทที่มีชื่อเรียกว่า กลุ่มบริษัทรถไฟญี่ปุ่น (JR Group)
แขวงบางบอนเหนือ
บางบอนเหนือ เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560
ที่ตั้งและอาณาเขต
แขวงบางบอนเหนือตั้งอยู่ทางทิศตะวันตกของเขตบางบอน มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้
การคมนาคม
ถนนสายหลักในพื้นที่แขวงบางบอนเหนือ ได้แก่
ถนนสายรองและทางลัดในพื้นที่แขวง ได้แก่
บีจิวเวลด์ 2
บีจิวเวลด์ 2 (อังกฤษ: Bejeweled 2) เป็นเกมจับคู่ผลิตโดยปอปแคปเกมส์ ใน ค.ศ. 2004 บีจิวเวลด์ 2 ดีลักซ์ ได้เผยแพร่ออกมา ทั้งคู่มีโหมดเกมและฟีเจอร์ใหม่ในเกม
โหมดปกติ
ผู้เล่นต้องจับคู่อัญมณีสามถึงห้าอันที่มีสีเดีนวกันในแนวตั้งและแนวนอน จับคู่อัญมณีสี่อันจะสร้างอัญมณีเพลิง จับคู่อัญมณีห้าอันจะสร้างไฮเปอร์คิวบ์ เกมจะจบลงเมื่อไม่มีคู่เหลือบนกระดาน
โหมดจับเวลา
บาร์ความคืบหน้าจะมีความจุแค่ครึ่งหนึ่ง และเริ่มลดลง เมื่อผู้เล่นผ่านด่าน บาร์จะลดเร็วขึ้นเรื่อย ๆ เกมจะจบลงเมื่อบาร์ว่างเปล่า
โหมดปริศนา
ผู้เล่นต้องแก้ไขปริศนาในแต่ละฉากให้ได้. หลังจากผู้เล่นชนะไป 4 ปริศนาแล้ว ผู้เล่นสามารถไปด่านต่อไป หรือชนะด่านสุดท้ายของดาวได้ ผู้เล่นสามารถย้อนกลับถ้าจับคู่ผิด และสามารถใช้ตัวช่วยได้
มีดาวอยู่ 17 ดวง ดังนี้:
โหมดไม่มีที่สิ้นสุด
ผู้สามารถเล่นได้ตามใจชอบ โดยไม่ต้องห่วงว่าจะไม่เหลือคู่ เหมาะสำหรับการผ่อนคลายและมือใหม่
โหมดลับ
เมื่อโหมดลับอันหนึ่งปลดล็อก ปุ่ม '?' จะปรากฎที่หน้าหลัก กดที่ปุ่มนั้นจะปรากฎโหมดลับที่ผู้เล่นปลดล็อก
ทไวไลท์
ผู้เล่นต้องชนะด่าน 18 ในโหมดปกติถึงจะปลดล็อกโหมดทไวไลท์ ในโหมดนี้ เสียงกับความเร็วจะช้าลง ฉากหลังมืดมากขึ้นและพลิกไปอีกฝั่ง อัญมณีจะตกลงมา เมื่อผู้เล่นจับคู่อีก อัญมณีจะลอยขึ้น หลังจากนั้นก็ลง และเป็นเช่นนี้เรื่อย ๆ
ไฮเปอร์
ผู้เล่นต้องชนะด่าน 9 ในโหมดจับเวลาถึงจะปลดล็อกโหมดไฮเปอร์ ในโหมดนี้ เสียงกับความเร็วจะเร็วขึ้น และบาร์ความคืบหน้าจะลดลงเร็วขึ้น
ฟินิตี
ผู้เล่นต้องชนะด่าน 281 ในโหมดไม่มีที่สิ้นสุดถึงจะปลดล็อกโหมดฟินิตี มีการเล่นเหมือนกับโหมดจับเวลา แต่บาร์ความคืบหน้าจะลดลงช้ากว่าโหมดจับเวลาและโหมดไฮเปอร์ แล้วมีหินและระเบิดในโหมดปริศนา ได้คะแนนเฉพาะตอนที่ระเบิดเท่านั้น (ระเบิดจากหินเพลิง, หินระเบิดและการจับคู่กับไฮเปอร์คิวบ์) ฉากหลังเป็นสีตรงกันข้าม
ค็อคนิโต
ผู้เล่นต้องชนะทุกด่านในโหมดปริศนาถึงจะปลดล็อกโหมดค็อคนิโต มีการเล่นเหมือนโหมดปริศนา เมื่อชนะด่านหนึ่ง บาร์ความคืบหน้าจะเพิ่มขึ้น เมื่อบาร์เต็มแล้ว ผู้เล่นสามารถผ่านด่านต่อไป เกมจะจบเมื่อผ่านทุก 80 ด่าน ถ้าผู้เล่นใช้ตัวช่วย ผู้เล่นจะไม่ได้คะแนนในด่านนั้นและบาร์จะไม่เพิ่มขึ้น ถึงแม้ว่าจะใช้ตัวย้อนกลับก็ตาม
ธรรมดา
มีการเล่นเหมือนบีจิวเวลด์รุ่นแรก จึงไม่มีอัญมณีวิเศษ ผู้เล่นต้องนำเมาส์หมุนตามเข็มนาฬิกาบนแป้นเลือกเกม 4 อัน 8 รอบที่หน้าหลัก
เคน ฟอลเลตต์
เคนเนธ มาร์ติน "เคน" ฟอลเลตต์ (เกิด 5 มิถุนายน ค.ศ. 1949) เป็นนักเขียนชาวอังกฤษที่มีผลงานนวนิยายแนวลุ้นระทึก (Thriller) และแนวอิงประวัติศาสตร์ โดยมียอดจำหน่ายผลงานมากกว่า 100 ล้านเล่มทั่วโลก ผลงานอย่างน้อย 6 เรื่องของฟอลเลตต์ติดอันดับ 1 ในรายชื่อหนังสือขายดีที่สุดของนิวยอร์กไทมส์ ซึ่งได้แก่ The Key to Rebecca, Lie Down with Lions, Triple,World Without End(แปลเป็นไทยในชื่อ ไม่มีวันสิ้นโลก พิภพจะสถิตตราบชั่วนิรันดร์), Fall of Giants (เรื่องแรกของนวนิยายไตรภาค Century Trilogy), และ Winter of the World (เรื่องที่ 2 ของนวนิยายไตรภาค Century Trilogy)
ผลงานที่ได้รับแปลเป็นไทย
Code to Zero (ศัตรูในเงามืด แปลโดย สุวิทย์ ขาวปลอด สำนักพิมพ์ วรรณวิภา)
Exapate bicuspidella
Exapate bicuspidella เป็นผีเสื้อกลางคืนชนิดหนึ่งที่อยู่ในวงศ์ Tortricidae
กรดทรานส์-ซินนามิก
กรดทรานส์-ซินนามิก (trans-cinnamic acid) เป็นสารที่มีฤทธิ์ต่อต้านออกซินในลำต้นแต่ยังไม่ทราบกลไกที่แน่ชัด มีลักษณะเป็นผลึกสีขาว พบในน้ำมันของต้นอบเชย
สงครามโลกครั้งที่สาม
สงครามโลกครั้งที่สาม (World War III หรือ Third World War; มักย่อเป็น WWIII) เป็นคำที่ใช้กล่าวถึงสงครามโลกที่ถูกสมมติขึ้นว่าจะเกิดขึ้นหลังสงครามโลกครั้งที่หนึ่งและสงครามโลกครั้งที่สอง มีการกล่าวถึงสงครามโลกครั้งที่สามมาตั้งแต่ช่วง ค.ศ. 1941 ในบางครั้ง คำว่า "สงครามโลกครั้งที่สาม" ก็ถูกนำไปใช้เพื่อกล่าวถึงความขัดแย้งขนาดย่อย เช่น สงครามเย็นหรือสงครามต่อต้านการก่อการร้าย อย่างไรก็ตาม มีการสันนิษฐานว่าหากความขัดแย้งขนาดใหญ่เช่นนั้นเกิดขึ้น จะส่งผลเสียหายเป็นวงกว้างกว่าสงครามโลกที่ผ่านมาทั้งสองครั้ง
จากการที่อาวุธนิวเคลียร์ถูกพัฒนาขึ้นในโครงการแมนแฮตตัน จนกระทั่งมีการนำไปใช้ที่เมืองฮิโระชิมะและนางาซากิ และการที่อาวุธนิวเคลียร์ถูกพัฒนาและเก็บสะสมไว้โดยหลายประเทศ ทำให้มีการจินตนาการถึงสงครามโลกครั้งที่สามว่าอาจเป็นหายนะนิวเคลียร์ที่ทำลายล้างอารยธรรมและสิ่งมีชีวิตทั่วโลกในวงกว้าง
ก่อนที่สงครามโลกครั้งที่สองจะเกิดขึ้น มีความเชื่อว่าสงครามโลกครั้งที่หนึ่งเป็น "สงครามเพื่อยุติสงครามทั้งปวง" มีความเชื่อว่าสงครามที่ใหญ่ในระดับนี้ไม่มีทางจะเกิดขึ้นได้อีก ในช่วงเวลานั้น สงครามโลกครั้งที่หนึ่งถูกเรียกอย่างเรียบง่ายว่า "มหาสงคราม" มีความหวังว่า หลังสงครามโลกครั้งที่หนึ่งจบลงแล้ว มนุษยชาติจะสามารถก้าวข้ามความขัดแย้งและสงครามได้ อย่างไรก็ตาม การเกิดขึ้นของสงครามโลกครั้งที่สองทำให้ความหวังนี้หมดไป
การเริ่มต้นของสงครามเย็นใน ค.ศ. 1945 และการที่อาวุธนิวเคลียร์แพร่หลายไปถึงสหภาพโซเวียตทำให้โอกาสเกิดสงครามโลกครั้งที่สามเพิ่มสูงขึ้น ในช่วงสงครามเย็น กองทัพและรัฐบาลของหลาย ๆ ประเทศมีการวางแผนรับมือสงครามโลกครั้งที่สาม มีการคาดเดาเกี่ยวกับสงครามโลกครั้งที่สามไว้อย่างหลากหลาย บ้างก็คาดว่าสงครามครั้งนี้จะเป็นสงครามตามแบบ (Conventional warfare) บ้างก็คาดว่าจะเป็นสงครามนิวเคลียร์ มีแนวคิดว่า หากเกิดสงครามนิวเคลียร์ขึ้น การสู้รบด้วยอาวุธนิวเคลยร์จะทำให้ชาติต่าง ๆ ที่มีส่วนเกี่ยวข้องในสงครามถูกทำลายไปจนหมด แนวคิดดังกล่าวอาจมีผลทำให้ผู้นำของสหรัฐและสหภาพโซเวียตหลีกเลี่ยงการเผชิญหน้ากันด้วยอาวุธนิวเคลียร์ จนสงครามเย็นสิ้นสุดลง
ความขัดแย้งระหว่างชาติต่าง ๆ ในศตวรรษที่ 21 (รวมถึงการรุกรานยูเครนโดยรัสเซียเมื่อ ค.ศ. 2022 ซึ่งเป็นความขัดแย้งครั้งล่าสุด) ทำให้เกิดความวิตกกังวลมาหลายครั้งว่าอาจเกิดการบานปลายจนกลายเป็นขนวนเหตุของสงครามโลกครั้งที่สาม
พระคะแนน
พระคะแนน หมายถึง พระเครื่องขนาดเล็กใช้เป็นสิ่งกำหนดนับจำนวนพระเครื่องที่สร้างขึ้น เช่น เมื่อสร้างพระเครื่องครบ 100 องค์ ก็มีพระคะแนน 1 องค์
Ruizterania
Ruizterania เป็นสกุลของพืชดอกที่อยู่ในวงศ์ Vochysiaceae.
พระคะแนน
พระคะแนนจึงจัดสร้างขึ้นเพื่อใช้เป็นจำนวนนับพระ จำนวนพระคะแนนในการสร้างแต่ละครั้งจึงมีจำนวนน้อยกว่าพระปกติ และที่มักจัดสร้างให้มีขนาดเล็ก เพื่อให้เกิดความแตกต่างอย่างชัดเจน ปัจจุบันการจัดสร้างพระคะแนนอาจไม่แพร่หลายมากนัก เนื่องด้วยกลวิธีในการผลิตพระแตกต่างจากสมัยก่อน
Ruizterania
ถิ่นกำเนิดของมันคือ อเมริกาเขตร้อนตอนใต้
สปีชีส์ในสกุล ได้แก่:
พระอินทร์อภัย
พระอินทร์อภัย (หรือ อินทรอไภย) มีชื่อตัวว่า ไพ มีฐานันดรศักดิ์เดิมว่า เจ้าฟ้าทัศไภย (หรือ ทัศไพ) เป็นพระราชโอรสในสมเด็จพระเจ้ากรุงธนบุรีกับกรมบริจาภักดีศรีสุดารักษ์ หลังการผลัดแผ่นดินก็ถูกถอดจากฐานันดรศักดิ์ แต่ด้วยมีความสามารถด้านการแพทย์ จึงเข้ารับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นตำแหน่งเจ้าราชนิกูลที่ พระอินทร์อภัย และเป็นบิดาของเจ้าจอมมารดาน้อย ในรัชกาลที่ 4
พระอินทร์อภัยถูกประหารชีวิตเมื่อ พ.ศ. 2358 เพราะลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย
ประวัติ
พระอินทร์อภัย มีฐานันดรศักดิ์เดิมว่า เจ้าฟ้าทัศไภย เป็นพระราชโอรสในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ หรือเจ้าหญิงฉิม ธิดาเจ้าพระยานครศรีธรรมราช (หนู) มีพี่น้องร่วมบิดามารดาสี่คน ได้แก่ เจ้าฟ้าทัศพงษ์ เจ้าฟ้านเรนทรราชกุมาร และเจ้าฟ้าปัญจปาปี
หลังการผลัดแผ่นดิน เจ้าฟ้าทัศพงศ์และเจ้าฟ้าทัศไภยมีความรู้ทางการแพทย์ ได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นเจ้าราชนิกุล ที่ พระพงษ์นรินทร์ และ พระอินทร์อภัย ตามลำดับ มีตำแหน่งเข้าเฝ้าต่อจากเสนาบดี และสามารถเข้าออกในเขตพระราชฐานได้ เนื่องจากเป็นแพทย์
ด้วยความที่พระอินทร์อภัยเป็นแพทย์ในราชสำนักจึงสามารถเข้านอกออกในเขตพระราชฐานฝ่ายในได้โดยสะดวก พระอินทร์อภัยลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย ได้แก่ เจ้าจอมอ่อน เจ้าจอมอิ่ม เจ้าจอมไม้เทด ทนายเรือกนายหนึ่ง และโขลนคนหนึ่ง เมื่อความทราบถึงพระเนตรพระกรรณ ทรงโปรดเกล้าฯ ให้พระเจ้าลูกยาเธอ กรมหมื่นเจษฎาบดินทร์ทำการไต่สวนจนได้ความเป็นสัตย์ ทรงโปรดเกล้าให้ประหารชีวิตพระอินทร์อภัยและเจ้าจอมเมื่อปีวอก พ.ศ. 2358
ทายาท
พระอินทร์อภัยมีบุตร-ธิดา ดังนี้
ฝั่ม หุ่ง
ฝั่ม หุ่ง (Phạm Hùng) เกิดเมื่อวันที่ 11 มิถุนายน 2455 – 10 มีนาคม 2531 เป็นนายกรัฐมนตรีเวียดนาม ตั้งแต่ปี 2530 ถึง 2531.
ชีวิต
ฝั่ม หุ่ง เกิดเมื่อวันที่ 11 มิถุนายน 2455 ที่จังหวัดหวิญล็อง ทางสามเหลี่ยมปากแม่น้ำโขง ตอนใต้ของประเทศเวียดนาม ในปี 2473เขาเข้าร่วมพรรคคอมมิวนิสต์อินโดจีนของเวียดนามใต้ ในปี 2501 เขาได้รับการดำรงตำแหน่งเป็นรองนายกรัฐมนตรี
ในช่วงสงครามเวียดนาม เขาทำหน้าที่เป็นผู้บังคับการตำรวจเวียดกง นอกจากนี้เขายังทำหน้าที่เป็นปลัดกระทรวงมหาดไทย ก่อนที่เขาจะมาเป็นนายกรัฐมนตรี.
กรมเชื้อเพลิงธรรมชาติ
กรมเชื้อเพลิงธรรมชาติ (Department of Mineral Fuels) เป็นหน่วยงานระดับกรมของกระทรวงพลังงาน มีหน้าที่หลักในภารกิจสำคัญด้านพลังงาน ดำเนินงานตั้งแต่ปี 2545 เป็นองค์กรหลักในการบริหารจัดการ การจัดหาและจัดการแหล่งเชื้อเพลิงธรรมชาติ เพื่อสร้างและรักษาความมั่นคงทางพลังงานของประเทศ
ประวัติ
กรมเชื้อเพลิงธรรมชาติ จัดตั้งขึ้นตามนโยบายการปฏิรูประบบราชการของรัฐบาลตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และพระราชบัญญัติปรับปรุงกระทรวง ทบวง กรม พ.ศ. 2545 ซึ่งประกาศในราชกิจจานุเบกษา ฉบับกฤษฎีกา เล่มที่ 119 ตอนที่ 99 ก ลงวันที่ 2 ตุลาคม 2545 โดยมีผลบังคับใช้เมื่อวันที่ 3 ตุลาคม 2545 ส่งผลให้กรมเชื้อเพลิงธรรมชาติ สังกัดกระทรวงพลังงาน มีฐานะเป็นหน่วยงานหลักที่เป็นแกนนำในการส่งเสริม และเร่งรัดการสำรวจและพัฒนาแหล่งเชื้อเพลิงธรรมชาติในประเทศ และส่งเสริมความร่วมมือด้านการสำรวจและพัฒนาแหล่งเชื้อเพลิงธรรมชาติ กับประเทศเพื่อนบ้าน เพื่อสร้างและรักษาความมั่นคงทางพลังงานของประเทศอย่างมีประสิทธิภาพและยั่งยืน
อำนาจหน้าที่
กรมเชื้อเพลิงธรรมชาติ มีหน้าที่บริหารจัดการในการให้สัมปทานการสำรวจ การผลิต การเก็บ รักษา การขนส่ง การขาย และการจำหน่ายปิโตรเลียม วิเคราะห์ วิจัย ประเมินศักยภาพ ปริมาณสำรอง และพัฒนาแหล่งเชื้อเพลิงธรรมชาติ พิจารณาสิทธิ ประสาน และอำนวยความสะดวกแก่ผู้ประกอบการให้เป็นไปตามกฎหมายและข้อผูกพันต่อรัฐ จัดเก็บค่าภาคหลวง และผลประโยชน์อื่นใดจากปิโตรเลียม ปฏิบัติงานด้านวิชาการ กำหนดมาตรฐานการดำเนินงานความปลอดภัย และสิ่งแวดล้อมในการประกอบกิจการปิโตรเลียม วิเคราะห์ และจัดทำแผนการดำเนินงาน การพัฒนาแหล่งและจัดการแหล่งปิโตรเลียม กำหนดแนวทางการจัดหา และพัฒนาแหล่งปิโตรเลียม และติดตามประเมินผลการดำเนินงาน ประสานความร่วมมือในการสำรวจและพัฒนาแหล่งปิโตรเลียมในพื้นที่พัฒนาร่วม พื้นที่คาบเกี่ยวระหว่างประเทศ และประเทศอื่น ประมวลผล และบริหารจัดการข้อมูลปิโตรเลียม ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวง หรือคณะรัฐมนตรีมอบหมาย
วดาปาว
วดาปาว (Vada pav, vada pao, wada pav หรือ wada pao) เป็นอาหารจานด่วนมังสวิรัติของรัฐมหาราษฏระ อาหารจานนี้ประกอบด้วยมันบดผสมเครื่องเทศทอดกรอบภายในขนมปัง (ปาว) ที่หั่นกลาง ทานคู่กับชัตนีย์ และพริกเขียว (พริกหนุ่มหรือฮาลาเปโน) วดาปาวมีต้นกำเนิดในร้านอาหารริมทางในมุมไบ ทำให้วดาปาวเป็นที่รู้จักสนอีกชื่อคือ บอมเบย์เบอร์เกอร์ ด้วยลักษณะภายนอกที่เหมือนกับแฮมเบอร์เกอร์
ศัพทมูล
บะตาตา วะดา (Batata vada) เป็นภาษามราฐีแปลตรงตัวว่า “มันฝรั่งทอด” ("potato fritter") มาจากคำว่า มันฝรั่ง (batata) และ วะดา เป็นชื่อเรียกของว่างจำพวกทอด ส่วนคำว่า ปาว (Pav) มาจากภาษาโปรตุเกส pão แปลว่าขนมปัง
แผ่นอะลูมิเนียม
แผ่นอลูมิเนียม (อังกฤษ:  aluminum foil ) เป็นอลูมิเนียมทีมีลักษณะเป็นกระดาษ มีความหนาน้อยกว่า 0.2 มม. บางที่สุดแค่ 6 ไมโครเมตร  สามารถใช้ห่อสิ่งของ บางครั้งแผ่นอะลูมิเนียมถูกสร้างมาจากพลาสติกหรือกระดาษเพื่อใช้งานได้มากขึ้น
ปัญหาเรื่องสิ่งแวดล้อม
แผ่นอลูมิเนียมบางอันสามารถรีไซเคิลได้ประมาณ 5% ในการใช้เป็นพลังงานไฟฟ้า  อย่างไรก็ตาม มีอะลูมิเนียมหลายอันไม่สามารถรีไซเคิลได้ เนื่องจากทำได้ยากและมีอะลูมิเนียมที่มีในรูปแบบโลหะน้อยมาก
วัดหนองว่านเหลือง
วัดหนองว่านเหลือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาหินซ้อน อำเภอพนมสารคาม จังหวัดฉะเชิงเทรา เนื้อที่ 21 ไร่ 3 งาน ปัจจุบันมีพระปลัดพิศาล ธมมธโร เป็นเจ้าอาวาส
วัดหนองว่านเหลืองได้รับอนุญาตให้สร้างวัดเมื่อ พ.ศ. 2513 และได้รับการยกฐานะเป็นวัดเมื่อวันที่ 9 ธันวาคม พ.ศ. 2526 ผู้บริจาคที่ดินให้สร้างวัด คือ นายส้ม สุขเกษม, นายกุล จันทร์ศรี และนางจำปา จันทวงศ์ ตั้งชื่อวัดว่า "วัดหนองว่านเหลือง" ตามชื่อบ้าน เนื่องจากมีหนองน้ำขนาดใหญ่ และมีว่านเหลือง (ขมิ้นเหลือง) ขึ้นอยู่ภายในหนองจำนวนมาก จึงเรียกว่า หนองว่านเหลือง
อาคารเสนาสนะที่สำคัญ ได้แก่ กุฏิสงฆ์ จำนวน 6 หลัง สร้างเมื่อ พ.ศ. 2547 วิหารประดิษฐ์หลวงพ่อทันใจ สร้างเมื่อ พ.ศ. 2549 ศาลาเฉลิมพระเกียรติ 80 พรรษา พระบาทสมเด็จพระเจ้าอยู่หัว เป็นอาคารไม้ทั้งหลัง โรงครัว หอฉันท์ และศาลาการเปรียญคุณพุ่ม เพื่อเป็นอนุสรณ์แก่พระโอรสในทูลกระหม่อมหญิงอุบลรัตน์ ปูชนียวัตถุที่สำคัญคือ หลวงพ่อทันใจ ประดิษฐานอยู่ในวิหาร
Grapholita aureolana
Grapholita aureolana เป็นผีเสื้อกลางคืนชนิดหนึ่งที่อยู่ในวงศ์ Tortricidae
มีถิ่นกำเนิดในยุโรปและอเมริกาเหนือ
วอลเลย์บอลชายชิงแชมป์นอร์เซกา 1989
วอลเลย์บอลชายชิงแชมป์นอร์เซกา 1989 (1989 Men's NORCECA Volleyball Championship) เป็นครั้งที่สิบของการแข่งขัน ระหว่างวันที่ 08–15 กรกฎาคม ณ ซานฮวน, เปอร์โตริโก
วิทยาลัยเทคโนโลยีและอุตสาหกรรมการต่อเรือนครศรีธรรมราช สถาบันการอาชีวศึกษาภาคใต้ ๑
วิทยาลัยเทคโนโลยีและอุตสาหกรรมการต่อเรือนครศรีธรรมราช (Nakhon Si Thammarat Seaboard Industrial College) เป็นวิทยาลัยด้านอุตสาหกรรมเรือ 1 ใน 3 ของประเทศไทย และหน่วยงานหนึ่งในสถาบันการอาชีวศึกษาภาคใต้ ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.) ตั้งอยู่ที่อำเภอปากพนัง จังหวัดนครศรีธรรมราช
ประวัติ
วิทยาลัยเทคโนโลยีและอุตสาหกรรมการต่อเรือนครศรีธรรมราช แรกเริ่มโดยได้รับประกาศจากกระทรวงศึกษาธิการให้จัดตั้ง "วิทยาลัยเทคโนโลยีและอุตสาหกรรมการต่อเรือนครศรีธรรมราช" ตามแผนพัฒนาเศรษฐกิจและสังคมแห่งชาติฉบับที่ 7 เมื่อวันที่ 16 พฤศจิกายน 2530 เพื่อพัฒนาความรู้ ทักษะ และความสามารถเกี่ยวกับเทคโนโลยีสมัยใหม่ที่ใช้ในการประกอบอาชีพ แก่ประชาชนอย่างทั่วถึงและสนองความต้องการของตลาดแรงงานในการพัฒนาพื้นที่ ชายฝั่งทะเลภาคใต้ โดยได้รับความช่วยเหลือจากโครงการเงินกู้กองทุนความร่วมมือทางเศรษฐกิจโพ้นทะเลแห่งญี่ปุ่น(OECF)เป็นเงินกู้ประมาณ 400 ล้านบาท เพื่อใช้ในการจัดซื้อครุภัณฑ์ สำหรับการเรียนการสอน เริ่มเปิดทำการสอนครั้งแรก เมื่อวันที่ 16 พฤษภาคม 2538 โดยอาศัยสถานที่เรียนของวิทยาลัยเทคนิคนครศรีธรรมราช โดยเปิดทำการสอนครั้งแรก 2 แผนก คือ ระดับ ปวช. ช่างไฟฟ้ากำลังและช่างยนต์ ต่อมาได้เปิด แผนกอิเล็กทรอนิกส์ ในปีการศึกษา 2539 ช่างกลโรงงาน ช่างเชื่อมโลหะแผ่น และช่างต่อเรือ ในปีการศึกษา 2540 ต่อมาในปีพ.ศ. 2546 เปิดสอนในระดับเทียบเท่าปริญญาตรี ร่วมกับศูนย์ฝึกพาณิชยนาวี จ.สมุทรปราการ ในหลักสูตรพาณิชยนาวี (ฝ่ายช่างเครื่องกลเรือ) ปีพ.ศ. 2549 เปิดปวส.สาขาเทคโนโลยีคอมพิวเตอร์ สาขาเทคโนโลยีโลจิตติกส ์และการจัดบริหารโลจิตติกส์ (สาขางานบริหารการขนส่งทางเรือ)
หลักสูตรที่เปิดสอน
วิทยาลัยเทคโนโลยีและอุตสาหกรรมการต่อเรือนครศรีธรรมราช เปิดสอนระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.)
'''หลักสูตรประกาศนียบัตรวิชาชีพ '''หลักสูตรปรกาศนียบีตรวิชาชีพชั้นสูง
พืชเมล็ดเปลือย
พืชเมล็ดเปลือย (gymnosperms) หรือ Acrogymnospermae เป็นพืชมีเมล็ดกลุ่มหนึ่งที่ประกอบด้วยสน ปรง แปะก๊วย และเนโทไฟตา คำ gymnosperm มาจากการรวมคำภาษากรีกโบราณ 2 คำคือ γυμνός (gumnós, “เปลือย”) และ σπέρμα (spérma, “เมล็ด”) สาเหตุที่เรียกพืชเมล็ดเปลือยเนื่องจากเมล็ดไม่ได้ถูกห่อหุ้มด้วยรังไข่เพราะไม่มีดอก โดยเมล็ดเจริญบนแผ่นใบ โคน หรือเจริญอยู่เดี่ยว ๆ ดังที่พบในสกุล Taxus Torreya และ Ginkgo ต่างจากพืชดอกที่เมล็ดห่อหุ้มด้วยรังไข่ซึ่งต่อมาเจริญเป็นผล
พืชเมล็ดเปลือยและพืชดอกเป็นสองกลุ่มที่รวมกันเป็นพืชมีเมล็ด (spermatophytes) พืชเมล็ดเปลือยประกอบด้วย 6 ไฟลัม 4 ไฟลัมที่ยังหลงเหลือ ได้แก่ ไซแคโดไฟตา (Cycadophyta) กิงโกไฟตา (Ginkgophyta) เนโทไฟตา (Gnetophyta) และพิโนไฟตา (Pinophyta) ขณะที่อีก 2 ไฟลัมคือ เทอริโดสเปอร์มาโตไฟตา (Pteridospermatophyta) และคอร์ไดทาเลส (Cordaitales) นั้นสูญพันธุ์แล้ว ในบรรดา 4 ไฟลัมที่ยังหลงเหลือ สนเป็นไฟลัมที่มีจำนวนชนิดมากที่สุด รองลงมาคือปรง เนโทไฟต์ (สกุลมะเมื่อย เอฟิดรา เวลวิชเซีย) และแปะก๊วย
บางสกุล (Pinus) มีไมคอร์ไรซาอยู่ร่วมกับรากพืช บางสกุล (Cycas) มีรากพิเศษที่เรียกว่าคอรัลลอยด์ (coralloid) ที่มีแบคทีเรียตรึงไนโตรเจนมาอาศัยอยู่
การจำแนกประเภท
การจำแนกประเภทอย่างเป็นทางการของพืชเมล็ดเปลือยที่ยังมีหลงเหลือเรียกว่า Acrogymnospermae ซึ่งเป็นกลุ่มโมโนไฟเลติกในพืชมีเมล็ด กลุ่ม Gymnospermae ที่กว้างกว่ารวมถึงพืชเมล็ดเปลือยที่สูญพันธุ์และเชื่อว่าเป็นกลุ่มพาราไฟเลติก ซึ่งฟอสซิลที่พบไม่เข้ากับพืช 4 กลุ่มที่ยังหลงเหลือ โดยมีลักษณะเป็นพืชมีเมล็ดคล้ายเฟิร์น (บางครั้งเรียกเทอริโดสเปิร์ม หรือเฟิร์นมีเมล็ด)
ชั้นย่อย Cycadidae
ชั้นย่อย Ginkgoidae
ชั้นย่อย Gnetidae
ชั้นย่อย Pinidae
ความหลากหลายและต้นกำเนิด
ปัจจุบันมีพืชเมล็ดเปลือยอยู่มากกว่า 1,000 สปีชีส์ เป็นที่ยอมรับในวงกว้างว่าพืชเมล็ดเปลือยมีกำเนิดในตอนปลายของยุคคาร์บอนิเฟอรัส และเข้าแทนที่ป่าฝนไลโคไฟต์ในเขตร้อน เชื่อว่ามีกำเนิดจากการทำสำเนาของยีนทั้งชุดเมื่อประมาณ 319 ล้านปีที่แล้ว ลักษณะเฉพาะของพืชมีเมล็ดในช่วงแรก ๆ เป็นที่ประจักษ์ในซากดึกดำบรรพ์ของพืชกลุ่มโพรจิมโนสเปิร์ม (progymnosperm) จากยุคดีโวเนียนตอนปลายเมื่อประมาณ 383 ล้านปีที่แล้ว ยังมีข้อเสนออีกว่า ในตอนกลางของมหายุคมีโซโซอิก แมลงแมงป่องสปีชีส์ที่สูญพันธ์แล้วช่วยถ่ายเรณูของพืชเมล็ดเปลือยที่สูญพันธ์ไปแล้วบางกลุ่ม โดยแมลงนี้มีการพัฒนาปากดูด (proboscis) ขึ้นมาเพื่อดูดกินน้ำต้อย และเป็นไปได้ว่ามีความสัมพันธ์แบบพึ่งพาจากการถ่ายเรณูกับพืชเมล็ดเปลือย โดยเกิดขึ้นมาก่อนที่จะมีวิวัฒนาการร่วมอีกแบบที่ใกล้เคียงกันจากแมลงที่กินน้ำหวานของพืชดอก นอกจากนี้มีการค้นพบหลักฐานที่ว่าผีเสื้อในวงศ์ Kalligrammatidae ซึ่งสูญพันธุ์แล้วช่วยผสมเรณูของพืชเมล็ดเปลือยในตอนกลางของมหายุคมีโซโซอิก สมาชิกผีเสื้อในวงศ์นี้มีความคล้ายคลึงกับผีเสื้อยุคใหม่ที่เกิดขึ้นหลังจากนั้นนานมาก
กลุ่มปรงเป็นกลุ่มที่มีความหลากหลายรองลงมา โดยมีสองหรือสามวงศ์ 11 สกุล ประมาณ 338 สปีชีส์ ส่วนใหญ่มีถิ่นกำเนิดอยู่ในภูมิอากาศเขตร้อน และพบได้มากที่สุดในบริเวณใกล้เส้นศูนย์สูตร พืชเมล็ดเปลือยอีกพวกที่ยังคงเหลืออยู่ได้แก่กลุ่มมะเมื่อยและแปะก๊วย ที่รวมกันได้ประมาณ 95–100 สปีชีส์
วงจรชีวิต
เช่นเดียวกับพืชมีท่อลำเลียงอื่น ๆ จิมโนสเปิร์มมีช่วงชีวิตที่สปอร์โรไฟต์เด่น ซึ่งหมายความว่าพืชเมล็ดเปลือยใช้เวลาเกือบทั้งหมดในวงจรชีวิตเป็นเซลล์ดิพลอยด์ (diploid cell) ในขณะที่แกมีโทไฟต์ (gametophyte; ระยะสร้างเซลล์สืบพันธุ์) ดำรงอยู่ในระยะเวลาที่ค่อนข้างสั้น สปอร์ที่มีอยู่สองชนิด คือ ไมโครสปอร์และเมกะสปอร์ ถูกสร้างขึ้นในโคนตัวผู้และโคนตัวเมีย ตามลำดับ แกมีโทไฟต์เจริญอยู่ภายในผนังสปอร์ ละอองเรณู (ไมโครแกมีโทไฟต์) พัฒนามาจากไมโครสปอร์ และทัยที่สุดจะกลายเป็นสเปิร์ม เมกะแกมีโทไฟต์พัฒนามาจากเมกะสปอร์ และถูกเก็บไว้ภายในรังไข่ พืชเมล็ดเปลือยมีการสร้างอาร์คีโกเนียมขึ้นมาหลายอันเพื่อสร้างเซลล์สืบพันธุ์เพศเมีย ระหว่างการถ่ายละอองเรณู เรณูจะถูกเคลื่อนย้ายข้ามต้น จากโคนสร้างเรณูมายังรังไข่ ด้วยวิธีการทางกายภาพ โดยมักเป็นกระแสลมหรือแมลง ทั้งเรณูจะเข้าไปในรังไข่ผ่านช่องเปิดขนาดเล็ก ๆ ที่อยู่บนเปลือกหุ้มรังไข่ (integument) เรียกว่าไมโครไพล์ (micropyle) จากนั้นเรณูจะเจริญเติบโตเต็มที่อยู่ภายในรังไข่ กลายเป็นสเปิร์ม ในพืชเมล็ดเปลือยพบว่ามีวิธีการเข้าปฏิสนธิอยู่สองแบบ คือ สเปิร์มเคลื่อนที่เข้าผสมกับไข่โดยตรงภายในรังไข่ พบในปรงและแปะก๊วย และแบบที่สองคือ สเปิร์มที่ไม่มีแฟลเจลลาเคลื่อนผ่านหลอดเรณู (pollen tube) ไปยังไข่ พบในสนและมะเมื่อย หลังจากการหลอมรวมเซลล์ (syngamy) ไซโกตจะพัฒนาไปเป็นเอมบริโอ (young sporophyte) ในหนึ่งเมล็ดอาจพบเอมบริโอได้มากกว่าหนึ่ง เมล็ดที่พัฒนาเต็มที่ประกอบด้วยเอมบริโอ และส่วนที่ยังเหลืออยู่ของแกมีโทไฟต์เพศเมีย ซึ่งส่วนนี้ทำหน้าที่เป็นแหล่งสะสมอาหาร และเปลือกหุ้มเมล็ด
ไกเซอร์วอลเซอร์
ไกเซอร์วอลเซอร์, โอปุส 437 (Kaiser-Walzer; Emperor Waltz; วอลซ์จักรพรรดิ) เป็นเพลงวอลซ์โดยโยฮันน์ ชเตราสส์ ที่สอง แต่งขึ้นเพื่อใช้บรรเลงในงานเลี้ยงที่จัดขึ้นโดยจักรพรรดิฟรันซ์ โยเซฟที่ 1 แห่งออสเตรีย ในโอกาสที่เสด็จเยือนเยอรมนี เมื่อเดือนสิงหาคม ค.ศ. 1889 ในฐานะพระราชอาคันตุกะในสมเด็จพระจักรพรรดิวิลเฮล์มที่ 2 แห่งเยอรมนี ใช้บรรเลงเป็นสัญลักษณ์แทนมิตรภาพระหว่างสองประเทศ
เดิมชเตราสส์ตั้งชื่อเพลงนี้ว่า Hand in Hand แต่ผู้ตีพิมพ์โน้ตดนตรีของชเตราสส์แนะนำให้ใช้ชื่อ Kaiser-Walzer ให้มีความหมายเป็นกลาง สามารถนำไปใช้บรรเลงในงานของกษัตริย์พระองค์อื่นได้ด้วย ผลงานชิ้นนี้ออกแสดงครั้งที่เบอร์ลิน เมื่อวันที่ 21 ตุลาคม ค.ศ. 1889
ตัวละครในไฟนอลแฟนตาซี XIII
บทความนี้มีเนื้อหาเกี่ยวกับไฟนอลแฟนตาซี XIII สำหรับบทความหลัก ดูที่ ไฟนอลแฟนตาซี XIII
ตัวละครในเกมไฟนอลแฟนตาซี XIII
ไลท์นิง แคลร์ ฟาร์รอน อายุ 32 ปี
ไลท์นิง แคลร์ ฟาร์รอน ส่วนสูง 164 Cm. เธอเป็นอตีดทหารหญิงภายใต้สังกัดของรัฐบาลเมืองลอยฟ้าโคคูน มีเดม่อนอัญเชิญ คือ โอดิน ธาตุ : น้ำ
เซราห์ ฟาร์รอน อายุ 18 ปี
เซราห์ ฟาร์รอน ส่วนสูง 158 Cm. (Serah Farron) (セラ・ファロン (Sera Faron)) เป็นเด็กหญิงอายุ 18 ปีจากโคคูน หลังจากที่พ่อแม่ของเธอตาย ไลท์นิงก็ได้เลี้ยงดูและคอยปกป้องเซราห์ไว้ตลอด แต่พวกเธอทั้งสองก็ทะเลาะกันอยู่บ่อยครั้ง เหตุผลหนึ่งมาจากการที่เซราห์ได้หมั้นกับสโนว์ ทำให้ไลท์นิงรู้สึกเกลียดชังความสัมพันธ์ระหว่างทั้งสอง ต่อมาเซราห์บอกกับสโนว์และไลท์นิงว่า เธอถูกตราหน้าให้เป็นลาซีในขณะที่เธอกำลังออกสำรวจพัลซ์เวสเตจ (Pulse Vestage) ซึ่งเป็นสถานที่กบดานของฟาลซีอานิมา แต่กว่าที่ไลท์นิงจะช่วยเธอนั้นก็สายเกินไปแล้วเนื่องจากเซราห์ได้ถูกอนิมาลักพาตัวไป เซราห์ภายหลังได้เปลี่ยนภารกิจ จากที่เธอได้รับมอบหมายให้ปกป้องโคคูน ตอนนี้เธอกลับสนใจกับไลท์นิงและสโนว์มากกว่าก่อนที่ร่างของเธอจะแปลงเป็นคริสตัลเมื่อพวกเขาทั้งสองได้พบเธอ การเปลี่ยนแปลงภารกิจของเธอนี้เป็นแรงบันดาลใจให้กับลาซีอื่น ๆ ให้ทำตามเช่นกัน หลังจากที่เพื่อนของเธอทำลายออฟานลงในตอนท้ายเกม เซราห์ได้ชีวิตปกติกลับคืนมา และไลท์นิงก็ได้ยอมรับความสัมพันธ์ระหว่างเธอกับสโนว์
ในช่วงการพัฒนาของภาค XIII เซราห์เคยได้รับการเสนอให้เป็นตัวละครที่สามารถควบคุมได้ แต่ภายหลังมีข้อตกลงให้เธอเป็นตัวละครสนับสนุนแทนเนื่องจากปัญหาด้านเทคนิคต่าง ๆ เทะซึยะ โนะมุระ ในบทสัมภาษณ์ กล่าวว่าเขาออกแบบผมของเซราห์ให้แลดูเหมือนร่างเสมือนของไลท์นิง ต่อมา ยุโกะ โอะชิมะ จากวง AKB48 ได้รับข้อเสนอให้ออกแบบชุดพิเศษ 2 ชุดให้กับเซราห์ ซึ่งชุดแรกเป็นชุดสีดำใช้สำหรับการต่อสู้ในชื่อ "เอ็กซ์โปเชอร์แอนด์ดีเฟนส์" (ภายหลังเปลี่ยนเป็น "สไตล์แอนด์สตีล) และชุดที่สองเป็นชุดสีแดงสลับขาวในชื่อ "ลิตเทิลเรตไรด์ดิงฮูด" ซึ่งมีความหมายเป็นนัยว่าเหมือนเซราห์ในร่างผู้ใหญ่ หลังจากการโหวตเพื่อหาความนิยม ชุดที่ 2 ได้รับคะแนนสูงกว่า จึงทำให้ทางผู้ผลิตเลือกชุดที่สองให้อยู่ในเกมภาคเสริมโดยปริยาย โดยปล่อยออกมาในเดือนเมษายน 2012
เซราห์ได้รับการพากย์เสียงโดย ลอรา ไบลีย์ ในฉบับภาษาอังกฤษ และ มินะโกะ โคะโตะบุกิ ในฉบับภาษาญี่ปุ่น
สโนว์ วิลเลียม อายุ 36 ปี
สโนว์ วินเลียม ส่วนสูง 184 cm. หัวหน้ากลุ่มโนระ กลุ่มต่อต้านรัฐบาลเมืองลอยฟ้าโคคูน มีเดม่อนอัญเชิญ คือ ศิวะ ธาตุ : น้ำ
โฮป เอสต์ไฮม์
โฮป เอสต์ไฮม์ ส่วนสูง 156 Cm. (Hope Estheim) เป็นเด็กชายวัย 14 ที่ถูกขับไล่ออกจากโลกจำลองชื่อโคคูนในตอนปฐมบท โฮป เอสต์ไฮม์ และโนรา เอสต์ไฮม์แม่ของเขาถูกตราหน้าว่าเป็นเพิร์จ (Purge) หรือผู้ลี้ภัย ขณะที่พวกเขากำลังไปเที่ยวในเมืองชื่อโบตฮัม ด้วยคำชักชวนจากสโนว์ โนราเข้าร่วมกลุ่มต่อต้านรัฐบาลที่แฮงกิงเอตจ์ แต่ก็เสียชีวิตลงขณะต่อสู้กับทหารเพื่อปกป้องทั้งโฮปและสโนว์ เหตุการณ์นี้ส่งผลให้โฮปเกลียดสโนว์มาก หลังจากที่เขาถูกต้องคำสาปให้เป็นลาซี (l'Cie) โฮปเลือกที่จะติดตามไลท์นิงด้วยแผนลับที่จะลอบสังหารสโนว์ เมื่อเขาพบสโนว์ เขาก็พกมีดไว้ด้านหลังและเตรียมที่จะสังหารเขา แต่ก่อนที่เขาจะลงมือ เขาก็นึกได้ว่าสโนว์เคยให้คำสัญญากับเขาว่าจะทำสิ่งที่ชดเชยชีวิตแม่ของเขา ทำให้โฮปหยุดแผนการนี้ หลังจากที่โฮปกลับบ้านเพื่อไปพบบาร์ทโลมิวพ่อของเขา เขาบอกกับพ่อของเขาเรื่องโนราและปรับความเข้าใจกันระหว่างเขาทั้งสอง
เมื่อปี 2009 ในงานโตเกียวเกมโชว์ (TGS) มีการเปิดเผยว่าสีผมสีเงินของโฮปนั้นเดิมทีจะใช้เป็นสีผมของไลท์นิง แต่เมื่อได้ข้อตกลงว่าผมของไลท์นิงจะเป็นสีชมพู โฮปเลยได้สีผมนี้แทน ชุดของโฮปสำหรับภาค XIII-2 นั้นออกแบบโดย ฮิเดะโอะ มินะบะ และถึงแม้ว่าโฮปจะมีรูปลักษณ์อ่อนแอและเปราะบางในภาค XIII แต่เขาก็ได้รับการพัฒนาให้ดูเติบโตขึ้นในภาคถัดมาตามความปรารถนาของผู้ผลิตเกม โมะโทะมุ โทะริยะมะ กล่าวว่าตามมุมมองของไลท์นิงแล้ว พัฒนาการของโฮปเป็นสิ่งสำคัญในการขับเคลื่อนบทในภาค ไลท์นิงรีเทิร์น นอกจากนี้ ยังมีการออกแบบโมเดลโฮปในวัยผู้ใหญ่ แต่ทีมผู้ผลิตตัดสินใจคงภาพลักษณ์วัยรุ่นของเขาเอาไว้ ในบทสัมภาษณ์ในเวลาต่อมา โทะริยะมะบอกว่าถึงแม้ว่าโฮปจะเป็นที่ชื่นชอบของทีมงาน แต่โฮปนั้นขาดภาพลักษณ์ความเป็นผู้นำ จึงทำให้เขาเป็นเพียงแค่ตัวละครรองเท่านั้น วะตะนะเบะกล่าวในภายหลังว่าเขารู้สึกเหมือนโฮปเป็นตัวละครที่คอยเติมเต็มตัวละครไลท์นิงและเป็นปัจจัยสำคัญที่จะทำให้เธอเติบโตเหมือนคนทั่ว ๆ ไป
Ruhooglandia
Ruhooglandia เป็นสกุลของพืชดอกที่อยู่ในวงศ์ Poaceae.
ถิ่นกำเนิดของมันคือ นิวกินี
สปีชีส์ในสกุล ได้แก่:
วอลเลย์บอลชายชิงแชมป์นอร์เซกา 1991
วอลเลย์บอลชายชิงแชมป์นอร์เซกา 1991 (1991 Men's NORCECA Volleyball Championship) เป็นครั้งที่11 ของการแข่งขัน ระหว่างวันที่ 23 สิงหาคม – 2 กันยายน ณ ริไจนา, แคนาดา
อูดีเนเซกัลโช
อูดีเนเซกัลโช (Udinese Calcio) หรือรู้จักในชื่อ อูดีเนเซ เป็นสโมสรฟุตบอลใน ประเทศอิตาลี ตั้งอยู่ใน แคว้นปกครองตนเองฟรียูลี-เวเน็ตเซียจูเลีย ปัจจุบันเล่นอยู่ในลีก เซเรียอา สโมสรก่อตั้งขึ้นในปี ค.ศ. 1896 ซึ่งอูดิเนเซเป็นสโมสรฟุตบอลอันดับที่สองที่เก่าแก่ที่สุดใน ประเทศอิตาลี โดยเป็นรองจาก สโมสรฟุตบอลเจนัว
ยุคยาโยอิ
ยุคยาโยอิ จุดเริ่มต้นของยุคหินใหม่ในญี่ปุ่น ดำเนินต่อไปจนถึงยุคสำริด และสิ้นสุดที่ยุคเหล็ก
ตั้งแต่คริสต์ทศวรรษที่ 1980 นักวิชาการได้โต้แย้งว่าช่วงเวลาที่ก่อนหน้านี้จัดว่าเป็นช่วงเปลี่ยนผ่านจากยุคโจมงควรจัดประเภทใหม่เป็นยุคยาโยอิตอนต้น วันที่เริ่มต้นของการเปลี่ยนแปลงนี้เป็นที่ถกเถียงกัน โดยประมาณการตั้งแต่ศตวรรษที่ 10 ถึงศตวรรษที่ 3 ก่อนคริสตกาล
Roucheria
สปีชีส์ในสกุล ได้แก่:
วัดโพธิ์หอม (จังหวัดพระนครศรีอยุธยา)
วัดโพธิ์หอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา
ที่ตั้งของวัดโพธิ์หอมนี้เป็นที่ตั้งค่ายโพธิ์สามต้นของกองทัพพม่าที่มาตีกรุงศรีอยุธยา เมื่อคราวเสียกรุงครั้งที่ 2และสมเด็จพระเจ้าตากสินมหาราช ทรงตีค่ายแห่งนี้ได้ ถือเป็นการกอบกู้เอกราชหลังจากเสียกรุงศรีอยุธยามานาน 7 เดือน วัดโพธิ์หอมมีสภาพเป็นวัดร้างอยู่ช่วงหนึ่ง ต่อมาได้รับการ บูรณะสร้างตั้งเป็นวัดเมื่อ พ.ศ. 2362 ได้รับพระราชทานวิสุงคามสีมาเมื่อ พ.ศ. 2365 เหตุที่ได้ชื่อว่าวัดโพธิ์หอมเป็นเพราะว่าที่ตั้งวัดมีต้นโพธิ์ใหญ่เก่าแก่คู่มากับวัดต้นหนึ่ง เวลาแตกใบอ่อนจะมีกลิ่นหอม จึงได้ชื่อว่า "วัดโพธิ์หอม"